Document ID: 32006R0035

UREDBA KOMISIJE (ES) št. 35/2006
z dne 11. januarja 2006
o spremembi prilog I, V in VII k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih glede uvoza nekaterih tekstilnih izdelkov iz tretjih držav (1), in zlasti člena 19 Uredbe,
ob upoštevanju naslednjega:
(1)
Za izvajanje Memoranduma o soglasju, sklenjenega med Evropsko komisijo in njeno partnerico Kitajsko, je treba ponovno uvesti prvotne določbe iz Priloge I o poimenovanju izdelka.
(2)
Svet je s Sklepom 2005/948/ES (2) odobril podpis in začasno uporabo dvostranskega sporazuma med Evropsko skupnostjo in Republiko Belorusijo o trgovini s tekstilnimi izdelki.
(3)
Uredbo (EGS) št. 3030/93 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Odbora za tekstil, ustanovljenim s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni:
1.
V Prilogi I se odstavek 2 nadomesti z naslednjim besedilom:
„2.
Kadar sestavni material izdelkov iz kategorij od 1 do 114 s poreklom iz Vietnama in Kitajske ni posebej naveden, se šteje, kot da so ti izdelki izdelani izključno iz volne ali fine živalske dlake, bombaža oziroma umetnih ali sintetičnih vlaken.“
2.
Prilogo V nadomesti besedilo v Prilogi I k tej uredbi.
3.
V Prilogi VII se tabela nadomesti s tabelo iz Priloge II k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporabljati se začne 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. januarja 2006

Labels: 1
3
5